पाएं अपने शहर की ताज़ा ख़बरें और फ्री ई-पेपरडाउनलोड करें
छिंदवाड़ा । जिले में कोरोना संक्रमण के बढ़ते मामलों को देखते हुए एक बार फिर से 10 दिन का कर्फ्यू बढ़ा दिया गया है अब जिले में 17 मई सुबह 6:00 बजे तक कोरोना कर्फ्यू बढा दिया गया है, यह निर्णय आज जिले के कोरोना प्रभारी मंत्री अरविंद भदोरिया की मौजूदगी में संपन्न हुई आपदा प्रबंधन समिति की बैठक में लिया गया । बैठक के बाद कलेक्टर ने आदेश जारी करते हुए बताया की 7 मई तक प्रभावी कोरोना कर्फ्यू आगामी 17 मई तक जिले के लागू रहेगा, जिसमे मेडिकल स्टोर, सहित अन्य आवश्यक सेवाओं को छूट दी जाएगी, जबकिं पूरे जिले में सभी व्यवसायिक प्रतिष्ठान और बाजारों पर पूर्णता प्रतिबंध रहेगा।प्रदेश के सहकारिता मंत्री ने की समीक्षा कोरोना के बढ़ते मामलों पर नियंत्रण लगाया जा सके जिसको लेकर प्रदेश के सहकारिता मंत्री अरविंद भदौरिया को सीएम ने छिंदवाड़ा का कोरोना प्रभारी मंत्री नियुक्त किया है वह आज छिंदवाड़ा पहुंचे तथा उन्होंने जिला क्राइसिस समिति बैठक लेकर कोरोना कर्फ्यू को 17 मई तक बढ़ाने का निर्णय लिया।
आधी अधूरी तैयारियों के बीच बढ़ाया गया कर्फ्यू, लोगों की बढ़ेगी परेशानी।
गौर करने वाली बात यह है कि पिछले 25 दिनों से जिले में पहले लॉकडाउन और फिर कोरोना कर्फ्यू प्रभावी है ऐसे में प्रशासन के द्वारा आम लोगों तक आवश्यक सेवाओं जैसे राशन किराना सामान फल सब्जियों पहुंचाने की कोई खास व्यवस्था नहीं की गई है शहर में जैसे तैसे लोग फेरी वालों से सब्जियां खरीद ले रहे हैं लेकिन किराना दुकान के सामान आम लोगों तक नहीं पहुंच पा रहे हैं कुछ मोहल्लों में तो दुकानदार रात भी रात पीछे के दरवाजे से सामान बेच रहे हैं तथा दोगुनी कीमत ग्राहकों से वसूल रहे हैं इस पर भी प्रशासन का कोई ध्यान नहीं है शहर की तरह गांव की हाल भी बेहाल है कोरोना कर्फ्यू बढ़ाए जाने के बाद लोगों ने प्रशासन से यह मांग की है कि गांव में भी किराना सामान की डिलीवरी को लेकर दुकानों की सूची जारी की जाए ताकि लोगों को आसानी से जरूरत का सामान मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn